**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS „SMELTĖS“ PROGIMNAZIJOS NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos „Smeltės“ progimnazijos nuostatus. Tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, vykdant Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2015–2018 metų tinklo pertvarkos bendrojo plano, patvirtinto Klaipėdos miesto savivaldybės tarybos 2015 m. balandžio 16 d. sprendimu Nr. T2-61, priedo 1.6 papunktį, kuriuo numatyta steigti priešmokyklinio ugdymo grupes Klaipėdos „Smeltės“ progimnazijoje.

Šiuo sprendimo projektu teikiamuose Klaipėdos „Smeltės“ progimnazijos nuostatuose nurodoma, kad mokykla įgyvendins priešmokyklinio ugdymo programą ir vykdys priešmokyklinio amžiaus vaikų ugdymą, kodas 85.10.20 (pagal ekonominį veiklos rūšių klasifikatorių). Taip pat atlikti redakcinio pobūdžio pakeitimai, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

Kadangi šiuo metu veikiantys Klaipėdos „Smeltės“ progimnazijos nuostatai buvo patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., jie pripažįstami netekusiais galios.

**3. Kokių rezultatų laukiama.**

Šiuo sprendimo projektu patvirtinami pakeisti Klaipėdos „Smeltės“ progimnazijos nuostatai ir mokyklai suteikiama teisė įgyvendinti priešmokyklinio ugdymo programą.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikia, nes mokykla iš jai skirtų lėšų padengs išlaidas, susijusias su pakeistų nuostatų įregistravimu.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiamos pasekmės: bus planingai įgyvendinamas Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, tinklo pertvarkos bendrasis planas; bus užtikrinamas teisės aktų vykdymas; bus sudaryta galimybė padidinti priešmokyklinio ugdymo(si) vietų skaičių mieste.

Neigiamų pasekmių nenumatoma.

**PRIDEDAMA:**

1. Teisės aktų, nurodytų sprendimo projekto įžangoje, išrašas, 1 lapas.
2. Klaipėdos miesto savivaldybės administracijos direktoriaus 2011 m. rugsėjo 29 d. įsakymo Nr. AD1-1956 „Dėl Klaipėdos „Smeltės“ progimnazijos nuostatų patvirtinimo“ kopija, 9 lapai.

Švietimo skyriaus vedėja Laima Prižgintienė